Felicia Langer

Felicia LANGER (naskiĝinta la  en Tarnów, Pollando -- 21-a de junio 2018) estis Israela advokato por homaj rajtoj kaj verkisto.

Ŝi fariĝis konata pro la defendo de palestinanoj akuzitaj pro politikaj deliktoj en Israele okupitaj palestinaj teritorioj (Cisjordanio kaj Gaza-strio). Ŝi ankaŭ verkis plurajn librojn pri krimo kontraŭ homaj rajtoj fare de la Israela administracio de la okupita teritorio: ŝiaj libroj detaligas vastan aplikadon de torturo de malliberigitoj kaj ankaŭ regule okazantajn krimojn kontraŭ internacia juro, kiu ja malpermesas deportadon kaj kolektivan punadon.

En 1990 ŝi estis distingita per Premio de ĝusta vivo (ankaŭ konata kiel "Alternativa Nobel-premio")

En 1991 ŝi ricevis la Bruno-Kreisky-Premion pro "Elstaraj atingoj sur la kampo de Homaj Rajtoj".

 Vivo 
Felicia Langer naskiĝis kiel Felicia Weit en juda familio en Pollando. En 1950 ŝi elmigris al Israelo kune kun sia edzo, Mieciu Langer, kiu estis transvivinta kvin Nazi-koncentrejojn. En 1965 ŝi finis sian studadon de juro per diplomo de la Hebrea Universitato de Jerusalemo. Dum mallonga tempo ŝi laboris por advokatejo en Tel Aviv ĝis post la Sestaga milito en 1967. Ŝi forte kontraŭis la Israelan okupadon de Cisjordanio kaj Gaza-strio, kaj pro tio starigis sian advokatejon en Jerusalemo defendante Palestinajn politikajn arestitojn.
"Mi estas parto de la alia Israelo, mi estas por justeco kaj kontraŭ ĉiuj tiuj, por kiuj konkludo el holokaŭsto estas la malamo, krueleco kaj sensentemo."

Malofte ŝi sukcese povis fini jurajn procesojn en sia 23-jara kariero. Kiel kulminon ŝi taksas la sukcesan kazon de Bassam Shaka, urbestro de Nablus en 1979: estante subtenanto de PLO li publike kritikis la Camp David interkonsenton, sekve li estis akuzita pro instigado de terorismo kaj estis ekzilita. Felicia Langer sukcesis, ke la apelacio estis akceptita de la Supera kortumo, sed mallonge poste Israela terorista grupo bombatencis kontraŭ Bassam Shaka, kiu perdis ambaŭ krurojn.

En 1990 Felicia Langer fermis sian advokatejon, foriris de Israelo kaj akceptis instrulaboron ĉe germana universitato. En intervjuo kun The Washington Post ŝi diris: "Mi decidis, ke mi ne plu volus esti figofolio por ĉi tiu sistemo. Mi volas, ke oni komprenu mian foriron kiel manifestacion kaj kiel esprimon de mia malespero kaj aboneno pri la sistemo ... ĉar por Palestinanoj ni ne povas atingi justecon." En Germanio ŝi daŭrigas kiel aŭtoro de libroj advokatante por la Palestinian cause.

 Distingoj 
 1990: Alternativa Nobel-premio
 1990: Honora civitano de urbo Nazareto
 1991: Bruno-Kreisky-Premio
 2005: Erich-Mühsam-Premio de Erich-Mühsam-Gesellschaft por „Personoj kaj grupoj, kiuj kuraĝe kaj idealisme engaĝiĝis por socia justo kaj persekutataj minoritatoj “
 2006: Homrajta premio de Gesellschaft für Bürgerrechte und Menschenwürde, Berlin

 Publikaĵoj 
:
 With My Own Eyes (1975)
 These Are My Brothers (1979)
 An Age of Stone (1987)
 Fury and Hope (1993) (autobiographical)
 Appearance and Truth in Palestine (1999)
 Miecius Report. Youth between the Ghetto and Theresienstadt (1999)
 Quo vadis Israel? The new Intifada of the Palestinians (2001)
:
 Laßt uns wie Menschen leben! Schein und Wirklichkeit in Palästina. Lamuv, Göttingen 1999 (2. Aufl.), ISBN 3-88977-538-1
 Brücke der Träume. Eine Israelin geht nach Deutschland. Lamuv, Göttingen 1994 und 2002, ISBN 3-88977-385-0
 Brücke der Träume. Eine Israelin in Deutschland. Lamuv, Göttingen 2003, ISBN 3-88977-632-9
 Wo Haß keine Grenzen kennt. Lamuv, Göttingen 1995, ISBN 3-88977-397-4
 Zorn und Hoffnung. Lamuv, Göttingen 2003 (3. Aufl.), ISBN 3-88977-440-7
 Miecius später Bericht. Eine Jugend zwischen Getto und Theresienstadt. Lamuv, Göttingen 1999 (2. Aufl.), ISBN 3-88977-539-X
 Quo Vadis Israel? Die neue Intifada der Palästinenser. Lamuv, Göttingen 2001 (2. Aufl.), ISBN 3-88977-615-9
 Brandherd Nahost. Oder: Die geduldete Heuchelei. Lamuv, Göttingen 2004, ISBN 3-88977-644-2
 Die Frau die niemals schweigt – Stationen eines Lebens. Lamuv, Göttingen 2005, ISBN 3-88977-664-7
 Die Entrechtung der Palästinenser. 40 Jahre israelische Besatzung. Lamuv, Göttingen 2006

 Eksteraj ligiloj 
 The Right Livelihood Award to Langer 
 Al-Ahram article 
 The Daily Star article 
 Report of Langer's testimony before the World Peace Council International Inquiry Commission
 www.felicia-langer.de
 Botschafterin für eine bessere Welt der gegenseitigen Anerkennung, der Toleranz, der Gerechtigkeit  (Laudacio de Werner Ruf okaze de Erich-Mühsam-Premio)

 Vidu ankaŭ 
 Edward Said
 Palestinaj politikaj organizoj
 "Dunacia solvo" ("unuŝtata solvo") - "duŝtata solvo".

Kategorio:Israelaj homrajtaj aktivuloj
Kategorio:Israelaj verkistoj
Kategorio:Premio de ĝusta vivo
Kategorio:Virinoj
Kategorio:Germanaj judoj
Kategorio:Israelaj judoj
Kategorio:Polaj judoj